Dr Küschte noch abeszue in Süüde und unde umme bis Riverton isches Wättermässig denn mehrheitlich schön bliebe. Leider abr immer no zimmlig kalt, vor allem z Nacht. S Meer isch am Afang no stürmisch bliebe, worum mir eimol mehr ande sunscht übliche Delphin-Spotting Points vom Südoschte, nur tolli Wälle, abr mol widr keini Delphin hänn könne seh. In Neuseeland hets näbe de  Bottelnose- (Flipper) au no die kleinere Hector-Dolphins. Die sinn SchwarzWyss, schüücher und dien nid so mit de Boot und Lüt spiele wie die andere. Wennme aber am schwimme sig, wurde si - wennsi eim mol als 'nätte Schwimmkumpel' ygschetzt hänn, denn zu eim ko und mit eim mitschwimme. Abr bi däne Temperature und däm Seegang, sinnmr denn irgendwieworum ebbe nid ins Wasser...